شەفەق نیوز/ سەرۆک دەسەی وەبەرهێنا لە هەرێم کوردستان موحەمەد شوکری، ئمڕوو دووشەممە، ئاشکەرایکرد حکومەت هەرێم کوردستان لەی مانگەو دەسکەێد وە بیناکردن 20 هەزار یەکەی نیشتەجیبوین.
محەمەد وە ئاژانس شەفەق نیوز وت، " گشت رێکارەیل وەرگیریایە، وەگەرد دابینکردن بودجەی پێویست ئەرا پرۆژەگە، و ئەو زەوەیلە دیاریکریایە ک یەکەی نیشتەجیبوینەیل لەلی بیناکریەێد".
لەباوەت میکانیزم پارەداین ئەرا ئەو هاوڵاتیەیلە ئەزرەت سەنین ئەو یەکەیل نیشتەجیبوینە کەن وت: "هاوڵاتیەیل توەنن   وەشیوەی قیست درویژماوە وەریبگرن"، دیاریکرد " گشت هاوڵاتیگ توەنێد وە شیوەی قیست  پویل سەنین یەکە نیشتەجیبوینەگان بیەێد".
وتیش، " بڕ  ئی قیستە دویاتر راگەێنیمن"، وت: " شایەت حکومەت هەرێم  بڕیگ ئاڵشتکاری لەلی بکەێد".
